Document ID: /roh_data/filtered/fineweb-2-filterrobots_roh.jsonl.gz/25611

Co emplenir la decleraziun da taglia digitala
- Venderdi, 23.2.2018, 11:15
-
Emprima emissiun:
- Venderdi, 23.2.2018, 11:15, RTR
Da nov metta il chantun a disposiziun in video che duess gidar a reducir la lavur per emplenir la decleraziun da taglia.
Dapi l'onn 2017 elavura l'administraziun da taglia dal Grischun las decleraziuns da taglia da las persunas natiralas a moda electronica.
Igl è sa mussà che blers pajataglias n'inoltreschan per exempel betg il fegl da quittanza. Quel è però indispensabel per che la decleraziun da taglia valia sco inoltrada.
Era vegnan anc fitg blers documents fermads cun agraffas u cun bostitchs vi da la decleraziun, ubain tramess en furma liada al center d'elavuraziun a Cuira. Tals documents hai lura num da preparar per scannar. Quai chaschuna retardamanets en il process d'elavuraziun, ed ha consequenzas fin a l'examinaziun immediata dals documents.
L'experientscha ha mussà che la lavur administrativa po vegnir reducida, sch'ils pajataglias observan intginas paucas reglas fundamentalas per inoltrar la decleraziun da taglias. Gidar ils pajataglias duai il nov film d'animaziun curt ed infurmativ che la chanzlia chantunala dal Grischun ha mess a disposiziun.